Diari Oficial de la Generalitat Valenciana


Sumari del DOGV 7982, del 17-02-2017 (2017/799)

Notificació de la sentència dictada en el procediment de mesures fills extramatrimonials contenciós número 648/2016.
--------------------------------------------------------------------------------------------------------------------

### Dades del document

Número de DOGV
:   7982

Data del DOGV
:   17-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/799


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de mesures fills extramatrimonials contenciós número 648/2016. [2017/799]  
Família, guarda, custòdia o aliments de fill menor no matrimonial no consensuat número 000648/2016  
Part demandant: Armando García García.  
Part demandada: Adela Fernández Muñoz.  
En el judici a què es fa referència s'ha dictat la resolució que té el text que, literalment, és com segueix:  
  
«Dispositiva  
Estime de forma parcial la demanda interposada pel procurador dels tribunals José Martínez Pastor, que actua en nom i representació d'Armando García García, contra Adela Fernández Muñoz, declarada en situació legal de rebel·lia processal, i dispose les següents mesures definitives sobre el fill menor en comú, A. G. F:  
  
1. Pàtria potestat, guarda i custòdia: s'estableix un règim de convivència individual, que consisteix en l'atribució de la cohabitació del fill menor d'edat, A. G. F., a la mare, Adela Fernández Muñoz, de manera individual, sense perjudici del dret de l'altre progenitor de gaudir d'un règim de relacions amb el seu fill menor, si bé la pàtria potestat sobre aquests la tindran i l'exerciran ambdós progenitors, de tal manera que totes aquelles circumstàncies que facen referència als fills la resolució de les quals supose un exercici de la pàtria potestat s'hauran de fer saber a l'altre progenitor que les ignore, amb la finalitat que la decisió pertinent es prenga en comú i, si hi ha discrepància, que es resolga de conformitat amb les normes legals establides. Aquests han d'actuar sempre en benefici dels menors.  
2. Règim de visites, comunicació i estades: el pare gaudirà de la companyia del seu fill els caps de setmana alterns sense pernocta, els dissabtes i diumenges d'11.00 hores a 20.00 hores, i haurà de replegar el menor al domicili de la mare i restituir-lo també al domicili matern. Mentre romanga en vigor l'ordre d'allunyament, un familiar o persona de confiança de la mare lliurarà el menor al pare en un lloc on puga accedir el pare sense incomplir l'ordre. Mentre no s'hi produïsca una variació en les circumstàncies que hi ha actualment, aquest serà l'únic període de temps en què el pare podrà estar amb el seu fill, sense perjudici que qualsevol de les parts sol·licite una modificació d'aquestes mesures, amb l'acreditació de la variació de les circumstàncies actuals.  
3. Pensió d'aliments: el pare, des del moment que comence aquest règim de visites, haurà d'aportar com a pensió en concepte d'aliments per a contribuir al manteniment del fill menor, la quantitat de cent cinquanta euros (150 ?) mensuals, que el pare haurà d'abonar, dins dels cinc primers dies de cada mes, en el compte que designe la mare, import que es revisarà anualment d'acord amb l'increment que experimente l'índex de preus de consum que publique l'Institut Nacional d'Estadística o organisme que el substituïsca. Aquesta revisió s'efectuarà a partir del dia u de gener de cada any.  
4. Despeses extraordinàries: així mateix, les despeses extraordinàries que s'hi produïsquen, com ara despeses d'inici del curs escolar (llibres, material escolar, uniformes...), despeses mèdiques, hospitalàries, excursions, classes de suport, etcètera, les hauran de sufragar al 50 % ambdós progenitors, amb la notificació prèvia de la seua necessitat i l'import.  
Tot això sense fer expressa imposició a cap de les parts pel que fa a les costes causades en aquesta instància.  
Notifiqueu aquesta resolució a les parts, amb indicació que, en contra, s'hi pot interposar un recurs d'apel·lació que caldrà preparar per escrit presentat davant d'aquest jutjat dins del termini dels 20 dies següents a la notificació, on s'esmenten els pronunciaments que s'impugnen, tot això per a davant de l'Audiència Provincial d'Alacant (Secció Novena amb seu a Elx).  
Porteu-ne l'original al llibre que corresponga i expediu-ne un testimoniatge per a incorporar-lo a les actuacions.  
Així ho disposa, mana i firma el jutge José María de la Calzada Peñalosa, magistrat jutge substitut amb destinació al Jutjat de Primera Instància número 6 d'Elx i partit. En done fe.  
Publicació. La resolució anterior ha sigut firmada, llegida i publicada pel jutge que la subscriu, mentre celebrava audiència pública el dia de la seua data. en done fe.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana, per a portar a efecte la diligència de notificació.  
  
Elx, 1 de febrer de 2017.- El lletrat de l'Administració de justícia: Jorge Cuéllar Otón.